महासमुंद में मौजूद जंगली हाथी-दल से भटके पांच हाथियों का मूवमेंट शुक्रवार को पूरे दिन तटवर्ती बड़गांव के आसपास दिखा। हाथियों के बस्ती के नजदीक होने से महासमुंद के बड़गांव सहित रायपुर वनांचल के समीपवर्ती गांव के लोग दहशत में दिखे। संभावना है कि हाथी कभी भी नदी पार कर रायपुर की सीमा में दाखिल हो सकते हैं। यदि ऐसा हुआ तो हाथियों का दल रायपुर वनांचल में भारी तबाही मचा सकता है। वन विभाग हालांकि इन हाथियों पर नजर गड़ाए है और मूवमेंट बदलने की कवायद में जुटा है।